
Indoklás

Martfű Város Önkormányzata Képviselő-testületének az idegenforgalmi adóról szóló 28/2006.(XII.15.) rendelet módosításáról szóló

____/2014.(XI.___.) ö. rendeletéhez
A helyi adókról szóló 1990. évi C. törvény 6. § c) pontja 2005. évtől meghatározott helyi adónemek esetében lehetővé teszi az adó mértékének valorizálását, vagyis az adó mértékének a KSH hivatalos fogyasztói árindexével arányos növelését.
Legutóbb öt évvel ezelőtt élt az idegenforgalmi adómérték valorizációjának lehetőségével a Képviselő-testület, amikor is 2010. január 1-jétől 400,- Ft-ra emelte a vendégéjszakánkénti adómértéket. Ez a mérték a mai napig hatályos.
A helyi adó törvény szerinti valorizációs szabály alapján a 2015-től hatályos mérték megállapításához már a 2013. évi KSH által közzétett fogyasztói árszínvonal-változás mértékét is figyelembe lehet venni. 
A tavalyi mértékhatár 496,6 Ft/vendégéjszakát 1,017-el szorozva számíthatjuk a 2015. évtől alkalmazható mértéket, ami 505,1 forintig terjedhet.
Figyelembe véve, hogy a helyi adótörvény alapján bevezethető maximális adómérték már meghaladta a Martfű Város Önkormányzata illetékességi területén jelenleg hatályos mértéket és az előző négy évben az önkormányzat nem élt az adómérték valorizációjának lehetőségével, szükséges lehet az adó mértékét 500 Ft/vendégéjszakára módosítani. Ezt annál is inkább ajánlatos megtenni, mert az állam minden, az önkormányzat által beszedett tartózkodás utáni idegenforgalmi adó forinthoz további 1,50 forintot bocsát az önkormányzat rendelkezésére.
Az idegenforgalmi adóból 2015. évtől beszedett esetleges többlet az elképzelések szerint nem pusztán a költségvetés egyenlegét javítaná, hanem az idegenforgalom további növelését célzó intézkedések többletforrását jelenthetné. Akár az idegenforgalom növekedését javító infrastruktúra fejlesztése, akár a vendégek számát növelő programok, események támogatása formájában.
Az adó mértékének 500,- Ft/fő/vendégéjszakára történő módosítását tartjuk szükségesnek 2015. január 1-jétől.

2015. adóévben a 2014. évihez közel azonos vendéglétszámot feltételezve a beszedett idegenforgalmi adótöbblet kb. 1-1,2 millió forint lenne, mely az állami kiegészítéssel együtt mintegy 2,5-3 millió forint többletforrást jelentene.

Ennek megfelelően a rendelet adómértékeket megállapító 4. § módosítására került sor.

Előzetes hatásvizsgálat
Martfű Város Önkormányzata Képviselő-testületének az idegenforgalmi adóról szóló 28/2006.(XII.15.) Rendelet módosításáról szóló

…./2014.(…) Ö. rendelethez

A rendelet-tervezet címe:
Martfű Város Önkormányzata Képviselő-testületének az idegenforgalmi adóról szóló 28/2006.(XII.15.) Rendelet módosításáról

1.) Társadalmi-gazdasági hatása:
A rendelet az idegenforgalmi adóalanyok számára 25 %-kal növeli az adóterhet.
2.) Költségvetési hatása:

Az állami kiegészítéssel együtt körülbelül 2,5-3 millió forinttal emelheti a költségvetés adóbevételeit.

3.) Környezeti, egészségi következményei: nincs 

4.) Adminisztratív terheket befolyásoló hatása:


Nincs ilyen hatása.

5.) A rendelet megalkotásának szükségessége: 


Az idegenforgalom fejlesztését célzó intézkedések plusz költségeinek anyagi fedezetéhez szükséges a várható többlet.

6.) A rendelet megalkotásának elmaradása esetén várható következmények: 

Alacsonyabb adóbevételek, ezzel együtt kevesebb ráfordítható összeg az idegenforgalom fejlesztését elősegítő intézkedésekhez.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltételek rendelkezésre állnak.

Martfű, 2014. november 18. 










Dr. Papp Antal










polgármester

Készítette: Kontra Lajos

pénzügyi és adóügyi irodavezető

Látta: Szász Éva


jegyző
